Som omtalt på TV2/NORD i går har har kommunen valgt at bruge knust beton med masser af byggeaffald til et bærelag på stisystemerne, og det forarger mange brugere af det fredede og rekreative område. Nu er også Danmarks Naturfredningsforening forarget, da det er muligt at finde blandt andet skruer, plastic, ledninger, metaller, gummilister, eternitstumper og søm på stierne. I henhold til en bekendtgørelse om hvordan man genanvender byggeaffald, så er naturfredningsforeningen overbevist om at kommunen har gjort noget ulovligt. - Der er fx så mange ting i den knuste beton, der kan indeholde PCB, at der er risiko for forurening. Det er ulovligt det her, og forkasteligt at kommunen kan finde på det, siger Thorkild Kjeldsen, der er regionsformand i Danmarks Naturfredningsforening. Han uddyber i TV2/NORD kl. 19.30.

Referat:
Danmarks Naturfredningsforening anklager i dag Aalborg Kommune for ulovlig deponering af byggeaffald i Østerådalen.